Document ID: 31995R1924

ΚΑΝΟΝΙΣΜΟΣ (ΕΚ) αριθ. 1924/95 ΤΗΣ ΕΠΙΤΡΟΠΗΣ της 3ης Αυγούστου 1995 σχετικά με τα μεταβατικά μέτρα για την εφαρμογή του καθεστώτος δασμολογικής ποσόστωσης κατά την εισαγωγή μπανανών μετά την προσχώρηση της Αυστρίας, της Φινλανδίας και της Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149 παράγραφος 1,
Εκτιμώντας:
ότι ο κανονισμός (ΕΟΚ) αριθ. 1442/93 της Επιτροπής (1), όπως τροποποιήθηκε τελευταία από τον κανονισμό (ΕΚ) αριθ. 1164/95 (2), θέσπισε τους λεπτομερείς κανόνες εφαρμογής του καθεστώτος εισαγωγής μπανανών στην Κοινότητα που είχαν καθοριστεί από τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα των μπανανών (3), όπως τροποποιήθηκε τελευταία από τον κανονισμό (ΕΚ) αριθ. 3290/94 (4) 7 ότι, για να διευκολυνθεί η μετάβαση στα νέα κράτη μέλη από το υφιστάμενο καθεστώς πριν από την προσχώρηση στο καθεστώς που προκύπτει από την εφαρμογή των κανόνων της κοινής οργάνωσης αγοράς στον τομέα των μπανανών, η Επιτροπή θέσπισε μεταβατικά μέτρα για τα τρία πρώτα τρίμηνα του έτους 1995 7 ότι τα μέτρα αυτά υπαγορεύθηκαν τόσο από διοικητικούς όσο και από τεχνικούς λόγους 7 ότι, αρχικά, ήταν αδύνατον να ταξινομηθούν εγκαίρως οι επιχειρηματίες των νέων κρατών μελών και να καθοριστούν οι ποσότητες τις οποίες είχαν διαθέσει στην αγορά κατά την περίοδο αναφοράς 1991-1993 κατ' εφαρμογή των διατάξεων, ιδίως, των άρθρων 3 και 5 του κανονισμού (ΕΟΚ) αριθ. 1442/93 7 ότι, κατά δεύτερο λόγο, εν αναμονή της προσαρμογής της ποσότητας της δασμολογικής ποσόστωσης που είναι αναγκαία για να ληφθεί υπόψη η ζήτηση στη διευρυμένη Κοινότητα σε 15 μέλη, δεν ήταν δυνατόν να καθοριστούν τα δικαιώματα εισαγωγής των επιχειρηματιών της Αυστρίας, της Φινλανδίας και της Σουηδίας, για το έτος 1995, κατ' εφαρμογή του άρθρου 6 του ανωτέρω κανονισμού, χωρίς ταυτόχρονα να μειωθούν τα δικαιώματα εισαγωγής που έχουν καθορισθεί για τους επιχειρηματίες των άλλων κρατών μελών για το ίδιο έτος, κατά το τέλος του έτους 1994 7 ότι, κατ' εφαρμογή των μεταβατικών μέτρων που θεσπίστηκαν για τα τρία πρώτα τρίμηνα, αντιστοίχως από τους κανονισμούς (ΕΚ) αριθ. 3303/94 (5), (ΕΚ) αριθ. 479/95 (6) και (ΕΚ) αριθ. 1219/95 (7) της Επιτροπής, οι επιχειρηματίες που είναι εγκατεστημένοι στην Αυστρία, τη Φινλανδία και τη Σουηδία και οι οποίοι είχαν εισαγάγει μπανάνες κατά την περίοδο 1991/1993, έλαβαν την άδεια να εισάγουν ποσότητα μπανανών που καθορίζεται ανάλογα με το μέσο όρο των εισαγωγών τους κατά την εν λόγω περίοδο 7 ότι, στο πλαίσιο αυτό, άδειες εισαγωγής έχουν χρησιμοποιηθεί για το πρώτο τρίμηνο, και έχουν εκδοθεί για το δεύτερο και τρίτο τρίμηνο, για συνολική ποσότητα 258 671 τόνων 7 ότι, μέχρι στιγμής, το Συμβούλιο δεν έχει λάβει καμία απόφαση σχετικά με την αύξηση της δασμολογικής ποσόστωσης, βάσει της πρότασης της Επιτροπής 7 ότι, για να αντιμετωπιστούν οι ανάγκες εφοδιασμού της Κοινότητας κατά το τέταρτο τρίμηνο, για να αποφευχθούν σοβαρές διαταραχές της αγοράς, ιδίως σημαντικές αυξήσεις των τιμών που προκύπτουν από ανεπάρκεια της προσφοράς, καθώς και για να αποφευχθεί η διακοπή των κανονικών ροών εισαγωγής, η Κοινότητα πρέπει να λάβει νέα μεταβατικά μέτρα 7 ότι, για την εκπλήρωση των στόχων αυτών, πρέπει να καθοριστεί συμπληρωματική ποσότητα 353 000 τόνων στην υφιστάμενη δασμολογική ποσόστωση των 2 200 000 τόνων για το έτος 1995, δηλαδή η αύξηση που προτείνεται στο Συμβούλιο, η οποία υπολογίζεται βάσει του μέσου όρου των καθαρών εισαγωγών μπανάνας που πραγματοποιήθηκαν στα νέα κράτη μέλη κατά την περίοδο 1991-1993 7 ότι η προσαρμογή της ποσότητας της δασμολογικής ποσόστωσης οδηγεί, αφενός, στον καθορισμό, για όλο το έτος 1995 στο πλαίσιο της νέας αυτής βάσης, των δικαιωμάτων εισαγωγής των επιχειρηματιών της Κοινότητας με τη σύνθεσή της στις 31 Δεκεμβρίου 1994, καθώς και εκείνων, των επιχειρηματιών των νέων κρατών μελών κατ' εφαρμογή των άρθρων 18 και 19 του κανονισμού (ΕΟΚ) αριθ. 404/93 καθώς και των άρθρων 3 και 5 του κανονισμού (ΕΟΚ) αριθ. 1442/93 7 ότι το μέτρο αυτό θα έχει ως αποτέλεσμα, αφετέρου, την έκδοση πιστοποιητικών εισαγωγής για το τελευταίο τρίμηνο του 1995 για το διαθέσιμο υπόλοιπο της δασμολογικής ποσόστωσης επαυξημένο με την πρόσθετη ποσότητα, για το σύνολο των διαφόρων κατηγοριών επιχειρηματιών 7 ότι, ωστόσο, η εφαρμογή των μηχανισμών που αναφέρονται ανωτέρω στα νέα κράτη μέλη καθίσταται δυσχερής λόγω, αρχικά, του πολύ υψηλού βαθμού χρησιμοποίησης της ετήσιας δασμολογικής ποσόστωσης, κατά δεύτερο λόγο, της προέλευσης των μπανανών που διατίθενται στην αγορά και καταναλώνονται στην Αυστρία, τη Φινλανδία και τη Σουηδία, καθώς και λόγω των διαρθρώσεων της εμπορίας μπανανών στα νέα αυτά κράτη μέλη 7 ότι, πράγματι, για τα τρία πρώτα τρίμηνα του 1995, έχουν εκδοθεί πιστοποιητικά και άδειες εισαγωγής σε όλη την Κοινότητα για περισσότερο από 90 % της ετήσιας ποσόστωσης 7 ότι οι άδειες στα νέα κράτη μέλη έπρεπε να καταλογιστούν στην υφιστάμενη ποσόστωση των 2 200 000 τόνων 7 ότι, άλλωστε, μέχρι σήμερα, τα νέα κράτη μέλη εφοδιάζονται αποκλειστικά με μπανάνες τρίτων χωρών και οι επιχειρηματίες τους δεν έχουν θέσει στην εμπορία μπανάνες κοινοτικής παραγωγής ούτε μπανάνες προέλευσης ΑΚΕ 7 ότι, για το λόγο αυτό, για τα τρία πρώτα τρίμηνα, οι άδειες εισαγωγής χορηγήθηκαν σε επιχειρηματίες της κατηγορίας Α 7 ότι το διαθέσιμο υπόλοιπο της δασμολογικής ποσόστωσης, έστω και επαυξημένο με τη συμπληρωματική ποσότητα που αναφέρθηκε ανωτέρω δεν επιτρέπει κατά το τέταρτο τρίμηνο κατανομή μεταξύ των διαφορετικών κατηγοριών επιχειρηματιών σύμφωνα με το άρθρο 19 του κανονισμού (ΕΟΚ) αριθ. 404/93, λαμβανομένων υπόψη των αδειών εισαγωγής που έχουν ήδη χορηγηθεί στην Αυστρία, τη Φινλανδία και τη Σουηδία από την αρχή του έτους 1995 7 ότι, επιπλέον, τέτοιου είδους εφαρμογή δεν θα επέτρεπε την ικανοποίηση των αναγκών εφοδιασμού της Κοινότητας 7 ότι, λαμβανομένων υπόψη των διαφόρων στοιχείων που αναφέρονται ανωτέρω, για να αποφευχθούν σοβαρές διαταραχές στο σύνολο της κοινοτικής αγοράς κατά το τέταρτο τρίμηνο, πρέπει στο πλαίσιο των μεταβατικών μέτρων, αφενός, να χορηγηθεί για όλο το έτος 1995 πρόσθετη πσότητα 353 000 τόνων για την ικανοποίηση της ζήτησης στα νέα κράτη μέλη, και αφετέρου, διατηρώντας συγχρόνως τις υφιστάμενες διαρθρώσεις και δίκτυα εμπορίας, να χορηγηθούν, για το διαθέσιμο υπόλοιπο της πρόσθετης αυτής ποσότητας για το τέταρτο τρίμηνο, δικαιώματα στους επιχειρηματίες που είναι εγκατεστημένοι στο σύνολο της Κοινότητας οι οποίοι κατά τη διάρκεια της περιόδου αναφοράς 1991-1993 διέθεσαν στην αγορά μπανάνες στην Αυστρία, τη Φινλανδία και τη Σουηδία 7 ότι η πρόσβαση στην παροχή αυτή πρέπει να καθοριστεί βάσει του μέσου όρου των ποσοτήτων που διατίθενται στην αγορά η οποία προβλέπεται στο άρθρο 19 παράγραφος 2 του κανονισμού (ΕΟΚ) αριθ. 404/93 καθώς και βάσει των κριτηρίων που ορίζονται στα άρθρα 3 και 5 του κανονισμού (ΕΟΚ) αριθ. 1442/93 7 ότι πρέπει, ανάλογα με την κατάσταση και τις ανάγκες της αγοράς, να χορηγηθεί ένα τμήμα του διαθέσιμου υπόλοιπου της πρόσθετης ποσότητας στους επιχειρηματίες της κατηγορίας Γ των νέων κρατών μελών οι οποίοι πληρούν τους όρους που ορίζονται στην κοινοτική νομοθεσία 7 ότι πρέπει να θεσπισθούν συμπληρωματικοί λεπτομερείς κανόνες οι οποίοι είναι αναγκαίοι για τη διαχείριση των μέτρων που έχουν εισαχθεί από τον παρόντα κανονισμό βάσει του υποδείγματος των διατάξεων που έχουν ήδη καθορισθεί για την εφαρμογή του καθεστώτος δασμολογικής ποσόστωσης και να καταστούν εφαρμόσιμες, ιδίως όσον αφορά την υποβολή των αιτήσεων και την έκδοση πιστοποιητικών εισαγωγής, οι σχετικές διατάξεις του κανονισμού (ΕΟΚ) αριθ. 1442/93 που αναφέρθηκε ανωτέρω καθώς και του κανονισμού (ΕΚ) αριθ. 478/95 της Επιτροπής της 1ης Μαρτίου 1995 σχετικά με συμπληρωματικές λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου όσον αφορά το καθεστώς δασμολογικής ποσόστωσης κατά την εισαγωγή μπανανών στην Κοινότητα και σχετικά με την τροποποίηση του κανονισμού (ΕΟΚ) αριθ. 1442/93 (1), όπως τροποποιήθηκε τελευταία από τον κανονισμό (ΕΚ) αριθ. 702/95 (2) 7 ότι τα εν λόγω μεταβατικά μέτρα θεσπίζονται με την επιφύλαξη των αποφάσεων που μπορεί να λάβει το Συμβούλιο πριν από το τέλος του έτους 1995 βάσει των προτάσεων της Επιτροπής καθώς και των κανόνων που είναι απαραίτητοι για την εφαρμογή τους,
ότι η Επιτροπή Διαχείρισης Μπανανών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ανοίγει πρόσθετη ποσότητα 353 000 τόνων, καθαρό βάρος, στη δασμολογική ποσόστωση που προβλέπεται στο άρθρο 18 του κανονισμού (ΕΟΚ) αριθ. 404/93 για την εισαγωγή στην Αυστρία, τη Φινλανδία και τη Σουηδία μπανανών προέλευσης τρίτων χωρών και μη παραδοσιακών μπανανών ΑΚΕ για το έτος 1995.
Οι ποσότητες για τις οποίες έχουν χρησιμοποιηθεί οι άδειες εισαγωγής για το πρώτο τρίμηνο, και για τις οποίες έχουν εκδοθεί οι άδειες εισαγωγής για το δεύτερο και τρίτο τρίμηνο από τις αρμόδιες αρχές της Αυστρίας, της Φινλανδίας και της Σουηδίας, κατ' εφαρμογή των κανονισμών (ΕΚ) αριθ. 3304/94, (ΕΚ) αριθ. 479/95 και (ΕΚ) αριθ. 1219/95, καταλογίζονται στη συνολική ποσότητα που έχει καθοριστεί στο πρώτο εδάφιο.
Άρθρο 2
Για το τέταρτο τρίμηνο του έτους 1995, έχουν εκδοθεί πιστοποιητικά εισαγωγής, για θέση σε ελεύθερη κυκλοφορία στην Αυστρία, τη Φινλανδία και τη Σουηδία, μπανανών προέλευσης τρίτων χωρών και μη παραδοσιακών μπανανών ΑΚΕ, μέχρι ύψους:
α) 91 500 τόνων από τις αρμόδιες αρχές των κρατών μελών στους επιχειρηματίες που διέθεσαν στην αγορά τις ανωτέρω μπανάνες στην Αυστρία, τη Φινλανδία και τη Σουηδία, κατά τη διάρκεια της περιόδου αναφοράς 1991, 1992 και 1993 και έχουν εγγραφεί στα μητρώα κατ' εφαρμογή του άρθρου 3 του κανονισμού (ΕΚ) αριθ. 479/95 7 β) 2 500 τόνων στους νέους επιχειρηματίες που είναι εγκατεστημένοι στην Αυστρία, τη Φινλανδία ή και τη Σουηδία και οι οποίοι πληρούν τους όρους που προβλέπονται στο άρθρο 3 παράγραφος 5 του κανονισμού (ΕΟΚ) αριθ. 1442/93 και οι οποίοι έχουν εγγραφεί στα μητρώα σύμφωνα με το κατωτέρω άρθρο 4.
Άρθρο 3
1. Κατ' εφαρμογή του άρθρου 2 στοιχείο α), κάθε επιχειρηματίας μπορεί να ζητήσει, για το τέταρτο τρίμηνο του 1995, ένα ή περισσότερα πιστοποιητικά εισαγωγής για συνολική καθορισμένη ποσότητα ανάλογα με την μέση ετήσια ποσότητα μπανανών που έχουν διατεθεί στην αγορά κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1442/93, στα νέα κράτη μέλη κατά τα έτη 1991-1993, στην οποία έχουν εφαρμοστεί συντελεστές σταθμίσεως που ορίζονται στο άρθρο 5 παράγραφος 2 του ίδιου κανονισμού και μετά την εφαρμογή, εφόσον είναι απαραίτητο, συντελεστής μείωσης που ορίζεται από την Επιτροπή σύμφωνα με την παράγραφο 3.
2. Οι αρμόδιες αρχές ανακοινώνουν στην Επιτροπή το αργότερο στις 9 Αυγούστου 1995, το συνολικό ποσό των καθορισμένων σταθμισμένων ποσοτήτων κατ' εφαρμογή της παραγράφου 1 καθώς και το συνολικό ποσό των μπανανών που έχουν διατεθεί στην αγορά για κάθε δραστηριότητα, για τους επιχειρηματίες οι οποίοι είναι εγγεγραμμένοι στα μητρώα τους.
3. Εάν το άθροισμα των καθορισμένων ποσοτήτων για τους επιχειρηματίες αυτούς σύμφωνα με την παράγραφο 1 υπερβαίνει τους 91 500 τόνους, η Επιτροπή καθορίζει ομοιόμορφο συντελεστή μειώσεως που εφαρμόζεται στην καθορισμένη ποσότητα για κάθε επιχειρηματία.
4. Οι αρμόδιες αρχές ανακοινώνουν σε κάθε επιχειρηματία, το αργότερο στις 30 Αυγούστου 1995, τη συνολική ποσότητα για την οποία ο επιχειρηματίας αυτός μπορεί να υποβάλλει μία ή περισσότερες αιτήσεις πιστοποιητικών εισαγωγής σύμφωνα με το άρθρο 2 στοιχείο α).
Άρθρο 4
1. Για την εφαρμογή του άρθρου 2 στοιχείο β), οι αρμόδιες αρχές της Αυστρίας, της Φινλανδίας και της Σουηδίας:
α) εγγράφουν, μετά από αίτησή τους, τους επιχειρηματίες της κατηγορίας Γ που πληρούν τους όρους που προβλέπονται στο άρθρο 3 παράγραφος 5 του κανονισμού (ΕΟΚ) αριθ. 1442/93 στα κράτη μέλη που αναφέρονται ανωτέρω 7 οι αιτήσεις εγγραφής υποβάλλονται το αργότερο στις 9 Αυγούστου 1995 και συνοδεύονται από αίτηση για τη χορήγηση των ποσοτήτων σύμφωνα με το άρθρο 4 παράγραφος 4 του ιδίου κανονισμού 7 β) ανακοινώνουν στην Επιτροπή, το αργότερο στις 18 Αυγούστου 1995, το συνολικό ύψος των αιτούμενων ποσοτήτων καθώς και τον κατάλογο των επιχειρηματιών που έχουν υποβάλει αίτηση εγγραφής στα μητρώα.
2. Εάν το ύψος των αιτούμενων ποσοτήτων υπερβαίνει την ποσότητα που ορίζεται στο άρθρο 2 στοιχείο β), κάθε αίτηση μειώνεται κατά ένα ποσοστό το οποίο καθορίζεται από την Επιτροπή.
3. Οι αρμόδιες αρχές ανακοινώνουν στους επιχειρηματίες τις ποσότητες που τους παραχωρούνται το αργότερο στις 30 Αυγούστου 1995.
Άρθρο 5
Οι διατάξεις των κανονισμών (ΕΟΚ) αριθ. 1442/93 και (ΕΚ) αριθ. 478/95 σχετικά με την υποβολή των αιτήσεων και την έκδοση των πιστοποιητικών στο πλαίσιο της δασμολογικής ποσόστωσης καθώς και τη διάρκεια της ισχύος τους, εφαρμόζονται στο πλαίσιο του παρόντος κανονισμού.
Οι αιτήσεις πιστοποιητικών και τα πιστοποιητικά περιλαμβάνουν στο τετραγωνίδιο αριθ. 20 την ένδειξη:
«ισχύει για θέση σε ελεύθερη κυκλοφορία στην Αυστρία, τη Φινλανδία και τη Σουηδία - Κανονισμός (ΕΚ) αριθ. 1924/95».
Άρθρο 6
Κατά τον καθορισμό των ποσοτήτων αναφοράς για κάθε περίοδο στην οποία περιλαμβάνεται στο έτος 1995, τα δικαιώματα όλων των επιχειρηματιών που έχουν εφοδιάσει τα νέα κράτη μέλη, για όλο το έτος 1995, θα καθοριστούν σύμφωνα με τα άρθρα 3 και 5 του κανονισμού (ΕΟΚ) αριθ. 1442/93.
Άρθρο 7
Οι διατάξεις του παρόντος κανονισμού δεν θίγουν τα μέτρα που μπορεί να ληφθούν ενδεχομένως κατ' εφαρμογή απόφασης του Συμβουλίου σχετικά με την αύξηση της δασμολογικής ποσόστωσης για το έτος 1995.
Άρθρο 8
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Αυγούστου 1995.

Labels: 3
17
15